ฉลามชล เรียก ชนินทร์ เฝ้าเสาแทน สินทวีชัย
ฉลามชล ชลบุรี เอฟซี เรียก ชนินทร์ แซ่เอี๊ยะ นายทวารทีมชาติไทยชุดแชมป์ซีเกมส์ที่ให้ชัยนาทยืมตัวไปกลับมายืนเฝ้าเสาแทน เจ้าตี๋ สินทวีชัย หทัยรัตนกุล ที่ประกาศลาทีมไปแล้ว พร้อมกันนี้ก็เปิดตัวณรงค์ จันทร์เสวก ยอดมิดฟิลด์จอมลุยจาก บางกอกกล๊าส เอฟซี เข้ามาเป็นสมาชิกใหม่,เมื่อวันที่ 25 ธ.ค ชนินทร์ แซ่เอี๊ยะ ผู้รักษาประตูทีมชาติไทยชุดแชมป์ซีเกมส์ที่สิงคโปร์ ยืนยันว่า ถูก ฉลามชล ชลบุรี เอฟซี ต้นสังกัดที่แท้จริง เรียกตัวกลับไปใช้งานในฤดูกาลหน้า เพื่อแทนที่ เจ้าตี๋ สินทวีชัย หทัยรัตนกุล ที่ประกาศลาทีมแน่นอนแล้ว,สำหรับ นายด่านวัย 23 ปี ถูกฉลามชลปล่อยให้ นกใหญ่พิฆาต ชัยนาท ฮอร์นบิล ยืมตัวไปใช้งานในฤดูกาลนี้ อย่างไรก็ตาม จากสถานการณ์ล่าสุดที่สินทวีชัย หทัยรัตนกุล เตรียมย้ายออกไปก็ทำให้เจ้าตัวถูกเรียกไปใช้งานแน่นอนแล้ว,ชนินทร์กล่าวว่า ส่วนตัวก็รู้สึกดีใจ เพราะที่ผ่านมายังไม่เคยเล่นชุดใหญ่ให้กับทีมชลบุรี รวมถึงในศึกเอเอฟซี แชมเปียนส์ลีก ที่ผมกำลังจะมีโอกาสได้เล่น ซึ่งส่วนตัวก็ไม่ได้รู้สึกกดดันอะไรที่ต้องกลับไป เหมือนว่าทำหน้าที่แทนพี่ตี๋ (สินทวีชัย) เพราะสำหรับผมเอง ผมคิดว่าผมพร้อมทุกเวลาอยู่แล้ว และก็อยากทำผลงานให้ดีกว่าที่พี่ตี๋เคยสร้างไว้,นอกจากนี้ ในส่วนการเสริมทัพของชลบุรี เอฟซี ล่าสุดก็ได้นักเตะคนแรกเข้ามาสู่ทีมเพื่อสู้ศึก โตโยต้า ไทยพรีเมียร์ลีก 2016 แล้ว หลังบรรลุ ข้อตกลงกับ กระต่ายแก้ว บางกอกกล๊าส เอฟซี ในการคว้าตัวณรงค์ จันทร์เสวก มาร่วมทีมอย่างเป็นทางการ โดยเมื่อช่วงบ่ายวันศุกร์ที่ผ่านมา กองกลางวัย 29 ปี ได้เดินทางเข้ามาเซ็นสัญญา พร้อมกับเปิดตัวกับทีม ฉลามชล ที่สนาม ชลบุรี สเตเดียม โดยมีอรรณพ สิงห์โตทอง รองประธานสโมสร โค้ชเฮง วิทยา เลาหกุล ผอ.พัฒนาเทคนิค และเทิดศักดิ์ ใจมั่น กุนซือใหญ่ คนใหม่ของทีมร่วมเป็นสักขีพยาน,ทั้งนี้ ณรงค์ จันทร์เสวก โชว์ฟอร์มได้อย่างโดดเด่นกับสโมสร บางกอกกล๊าส เอฟซี ในซีซั่นที่ผ่านมา และเป็นอีกหนึ่งขุมกำลังสำคัญพาทีม กระต่ายแก้ว จบฤดูกาลด้วยการคว้าอันดับที่ 6 ไปครอง โดยจะย้ายเข้ามาเป็นสมาชิกใหม่คนแรกในถิ่นชลบุรี สเตเดียม เพื่อสู้ศึกในฤดูกาล 2016 ด้วยสัญญา 2 ปี และจะสวมเสื้อหมายเลข 19 ลงสนามให้ทีมในซีซั่น 2016
ฉลามชล ชลบุรี เอฟซี เรียกชนินทร์ แซ่เอี๊ยะ นายทวารทีมชาติไทยชุดแชมป์ซีเกมส์ที่ให้ชัยนาทยืมตัวไปกลับมายืนเฝ้าเสาแทน เจ้าตี๋ สินทวีชัย หทัยรัตนกุล ที่ประกาศลาทีมไปแล้ว
ไทยพรีเมียร์ลีก,โตโยต้า ไทยพรีเมียร์ลีก,ชลบุรี เอฟซี,ชนินทร์ แซ่เอี๊ยะ,ข่าวกีฬา,ข่าว,ไทยรัฐออนไลน์